
Sfântul Ignatie Briancianinov - Cuvânt de învăţătură la Dumnezeiasca 
Arătare 


Materiale despre Botezul Domnului Dumnezeu şi Mântuitorului nostru lisus Hri- 
stos: 


https://independent.academia.edu/emystea/Botezul-Domnului-(6-ian 


https://archive.org/details/Gsteaemy?query=Botezul+Domnului+ 


https://www.slideshare.net/steaemy1/search_my_uploads?type=&new=&aq=Botezul+Domn 

Acesta este Fiul Meu Cel iubit, intru carele am binevoit, pe Acesta să-L ascultați 
(Mt.3,17; 17,5). “Aşa a glăsuit către oameni Dumnezeu Tatăl Cel mai înainte de 
veci despre Dumnezeu Fiul Cel mai înainte de veci, atunci când Fiul, după voia 
Tatălui şi prin lucrarea Duhului, S-a înomenit din Fecioară şi a săvârşit mântuirea 
omenirii pierite. Fraţilor, să dovedim ascultare faţă de Fiul lui Dumnezeu, aşa 
cum 0 doreşte de la noi Dumnezeu, ca să odihnească asupra noastră harul 
dumnezeiesc! 

Poate va spune cineva: “Aş fi vrut şi eu să Îl ascult pe Fiul lui Dumnezeu - dar 
cum aş putea asta, când au trecut deja aproape două mii de ani de când Domnul 
nostru lisus Hristos a petrecut pe pământ cu trupul şi a propovăduit învăţătura 
Sa cea atotsfântă?“ 


Să fim mereu cu Hristos, să ascultăm neîncetat prea dulcele Lui glas, să ne hrănim 
cu învăţătura Lui cea de viaţă făcătoare este foarte lesne: Domnul lisus Hristos 
petrece cu noi până acum. 

4 EI petrece cu noi în Sfânta Sa Evanghelie, 

4 petrece cu noi prin mijlocirea Sfintelor Taine ale Bisericii, 

4 petrece prin pretutindeni-ființarea şi prin atotputernicia Sa, 

4 petrece în chip atotimbelşugat, precum se cade să petreacă Dumnezeu, Cel 

Nemărginit şi Atotdesăvârşit. 


Domnul vădeşte petrecerea Sa împreună cu noi 
+ prin slobozirea sufletelor din robia păcatului, 
4 prin împărțirea darurilor Sfântului Duh, 
prin semne şi minuni multe. 


Cei ce doresc a se apropia de Domnul şi a se însoţi cu EI pe veci prin însoţirea cea 
atotfericită, trebuie să înceapă această lucrare sfântă prin cercetarea cu toată osâr- 
dia a cuvântului lui Dumnezeu: prin cercetarea Evangheliei, în care e ascuns Hri- 
Stos, din care vorbeşte şi lucrează Hristos. 


Cuvintele Evangheliei duh sunt, şi viaţă sunt (loan 6, 63). Ele prefac omul tru- 
pesc în om duhovnicesc, dând viaţă sufletului omorât de păcat şi de deşertă- 
ciunea vieţii. Ele duh sunt şi viaţă sunt: fereşte-te ca nu cumva să tâlcuieşti marele 
cuvânt al Duhului cu rațiunea ta cea târâtoare pe pământ; fereşte-te ca nu cumva să 
tâlcuieşti cuvântul cel prea plin de înfricoşată putere a lui Dumnezeu aşa cum lesne 
se poate înfăţişa sufletului tău mort, inimii tale moarte, minţii tale moarte. Cuvân- 
tul rostit de Sfântul Duh e tâlcuit doar de Sfântul Duh. 


Cei ce doriţi a vă apropia de Domnul ca să ascultați învăţătura Lui cea dumne- 
zeiască, ca să fiți înviaţi şi mântuiţi de EI, apropiaţi-vă, srați înaintea Domnului cu 
cea mai mare evlavie şi cu cea mai Sfântă frică, aşa cum Stau înaintea Lui Sfinţii 
îngeri, heruvimii şi serafimii Lui! Prin smerenia voastră faceţi cer din pământul 
pe care staţi - şi Domnul vă va grăi din Sfânta Sa Evanghelie ca ucenicilor Săi 
iubiți! 

Nenorocit lucru este a te apropia de Evanghelie, de Domnul lisus Hristos, care 
trăieşte în Evanghelie, fără evlavia cuvenită, cu obrăznicie şi cu nădăjduire în sine. 
Domnul primeşte numai pe cei smeriţi, prea plini de conştiinţa propriei păcătoşenii 
şi nimicnicii, prea plini de pocăință, iar de la cei mândri Se întoarce. Întoarcerea 
feţei Domnului de la obraznicul ispititor - aşa-l numesc pe ascultătorul neevlavios, 
uşuratic şi rece - îl loveşte pe acesta cu moartea veşnică. De Dumnezeu insuflatul 
bătrân Simeon a vestit despre Dumnezeu-Cuvântul întrupat: Jartă, Acesta este pus 
spre căderea şi scularea multora intru Israil, şi spre semnul căruia i se va zice 
împotrivă (Lc.2, 34). Cuvântul lui Dumnezeu e piatră, piatră de o mărime şi greu- 
tate nemăsurată, şi cel ce va cădea peste piatra aceasta va fi sfărâmat cu Sfărâ- 
mare de nevindecat (Mt.21, 44). 


Fraţilor, să fim ascultători evlavioşi şi lucrători ai Cuvântului lui Dumnezeu! Să 
arătăm supunere Tatălui Ceresc, care din Sfânta Evanghelie a glăsuit către noi 
despre iubitul Său Cuvânt: Acesta este Fiul Meu Cel iubit, întru carele am bine- 
voit, pe Acesta să-L ascultați. Pe Acesta să-L ascultăm! Pe Acesta să-L ascultăm 
şi bunăvoirea Tatălui Ceresc va odhni asupra noastră în vecii vecilor. Amin”. 


(Sfântul Ignatie Briancianinov, Predici, Editura Sophia, Bucureşti) 

